નવી દિલ્હીઃ ક્રિકેટમાં જ્યારે ભારત-પાક. મુકાબલાની વાત આવે છે ત્યારે દર્શકોનું ઝનૂન સાતમા આસમાને પહોંચી જાય છે. એમાંય જ્યારે મામલો ફાઇનલનો હોય તો પછી કહેવું જ શું? રવિવારે બંને ટીમે ચેમ્પિયન્સ ટ્રોફીના ખિતાબ માટે જંગમાં ઊતરી હતી. ક્રિકેટ ચાહકો અવનવી ચર્ચા કરતા હતા, કેટલાક ઇતિહાસનો ઉલ્લેખ કરતા હતા, કેટલાક વળી આંકડા રજૂ કરીને મેચનું પરિણામ જાહેર કરી રહ્યા હતા. આ બધી ચર્ચાઓ ઉપર અહીં નજર કરીએ કે આખરે જૂન મહિનો આ બંને ટીમ માટે અત્યાર સુધી કેવો રહ્યો છે, આખરે કોના પક્ષમાં રહ્યો છે જૂન મહિનાનો ઇતિહાસ.